钦定古今图书集成/方舆汇编/职方典/第1185卷 > 《赤壁》方尚斌
## 钦定古今图书集成/方舆汇编/职方典/第1185卷 > 《赤壁》方尚斌

丹崖壁立何嵌嵚，万仞下插沧江深。带郭连冈迥作
障，倚空叠石高为岑。乾坤开辟几千载，陵谷迁移此
山在。三分割据如梦中，往事随波向东海。子长年少
颇好游，我亦鼓柁潇湘流。五月莫过滟滪石，累日更
宿峥嵘洲。舟人指点话《赤壁》，壁下清风宛如昔。云根
半掩赤壁青，水面一片沧江白。从来人世几登临，俯
仰徒悲千载心。《苏子》贤豪已陈迹，《两赋》留传空至今。